stanford-oval/wikipedia huggingface dataset:
Columbus Blue Jackets
Historia > Uuden joukkueen rakennus (1997–2000)

Cleveland Baronsin lopetettua vuonna 1978 joutuivat Ohion jääkiekkokannattajat odottamaan 22 vuotta uutta NHL-seuraa. Columbus haki usean muun kaupungin kanssa NHL:n laajennuspaikkaa vuonna 1996. Kaupungissa järjestettiin epäonnistunut kansanäänestys julkisrahoitteisen areenan rakentamisesta, mikä olisi ollut merkittävä askel kohti hakemuksen hyväksymistä. Lopulta vakuutusyhtiö Nationwide lupasi rahoittaa 175 miljoonaa dollaria maksaneen areenan toukokuussa 1997. Kesäkuussa NHL ilmoitti hyväksyneensä Columbuksen hakemuksen.
Columbuksen uudelle jääkiekkoseuralle järjestettiin vuonna 1997 nimikilpailu, johon tuli yli 14 000 nimiehdotusta. Ehdotuksista valittiin lopulta Blue Jackets ("sinitakkiset"), joka on viittaus Ohion historiaan: Ohiosta liittyi Unionin armeijaan (jonka univormu oli väriltään sininen) enemmän sotilaita kuin mistään muusta Yhdysvaltain osavaltiosta, minkä lisäksi iso osa Unionin armeijan käyttämistä sinisistä univormuista oli valmistettu Columbuksessa.
Columbus Blue Jackets ja Minnesota Wild osallistuivat NHL:n laajennusvaraustilaisuuteen kesäkuussa 2000.
Historia > 2000–2005

Blue Jackets pelasi ensimmäisen NHL-ottelunsa 7. lokakuuta 2000; ottelu päättyi Chicago Blackhawksin 5–3-voittoon. Bruce Gardiner teki Blue Jacketsin historian ensimmäisen NHL-maalin. Joukkue saavutti ensimmäisellä NHL-kaudellaan 71 pistettä, eikä pääsyt pudotuspeleihin. Geoff Sanderson saavutti Blue Jacketsin organisaation ensimmäisenä pelaajana 30 maalia. Ron Tugnutt, jonka kanssa Blue Jackets teki sopimuksen kesällä 2000, torjui joukkueelle 22 voittoa. Tämä oli NHL:n laajennusjoukkueiden maalivahtien ennätys.
Seuraavalla kaudella Florida Panthersista hankittu Ray Whitney teki 61 pistettä, mikä oli uusi seuraennätys. Tästä huolimatta Blue Jackets pelasi vain 57 pisteen kauden, joka on seurahistorian huonoin. 16. maaliskuuta 2002 Nationwide Arenalla tapahtui tragedia, jossa kuoli 13-vuotias Brittanie Cecil. Cecil sai osuman norjalaispelaaja Espen Knutsenin laukomasta kiekosta.
Kesällä 2002 Blue Jackets vaihtoi toisen kierroksen varausvuoronsa (32. varaus) ja Ron Tugnuttin Dallas Starsiin vaihdossa ykköskierroksen varausvuoroon (20. varaus). Varaustilaisuuden aamuna Blue Jackets vaihtoi kolmannen kierroksen varausvuoron ja myöhemmin sovittavan varausvuoron vuoden 2003 varaustilaisuuteen, saaden Florida Panthersilta koko tilaisuuden ensimmäisen varausvuoron. Blue Jackets varasi tällä varausvuorollaan Rick Nashin.
Kauden 2002–2003 alku oli Blue Jacketsin seurahistorian paras (14 pelin saldo 7–5–1–1). Hyvän alun takia kannattajien odotukset kasvoivat korkeammiksi, mutta lopulta joukkue palasi keskinkertaisuuteen ja jäi jälleen pudotuspelien ulkopuolelle. Kauden aikana seuran manageri Doug MacLean korvasi päävalmentaja Dave Kingin. Marc Denis oli joukkueen selvä ykkösmaalivahti pelaten 77 ottelua. Hän pelasi myös suurimman minuuttimäärän yhdessä kaudessa pelatuissa otteluissa ja teki uuden NHL-ennätyksen 4 511 pelatulla minuutillaan.
Kausi 2003–2004 oli surkea Blue Jacketsille, vaikka joukkue oli vahvistunut kovasti kesän aikana. Kesällä joukkueeseen tuli muun muassa Todd Marchant viiden vuoden sopimuksella ja kovaotteinen puolustaja Darryl Sydor. Manageri MacLean astui sivuun valmentajan paikalta tehden tilaa uudelle valmentajalle Gerard Gallantille. Blue Jackets pelasi kuitenkin historiansa toiseksi huonoimman kauden saaden 62 pistettä. Rick Nash jakoi 41 maalillaan liigan parhaan maalintekijän palkinnon yhdessä Atlanta Thrashersin Ilja Kovaltšukin ja Calgary Flamesin Jarome Iginlan kanssa.
Logot > Seuran logot

2000–2003
2003-2007
2007–
Pelaajat > Nykyinen joukkue

| Columbus Blue Jackets kaudella 2024–2025> Kokoonpano | Columbus Blue Jackets kaudella 2024–2025> Kokoonpano | Columbus Blue Jackets kaudella 2024–2025> Kokoonpano | Columbus Blue Jackets kaudella 2024–2025> Kokoonpano | Columbus Blue Jackets kaudella 2024–2025> Valmentajat | Columbus Blue Jackets kaudella 2024–2025>  | Columbus Blue Jackets kaudella 2024–2025>  |
| --- | --- | --- | --- | --- | --- | --- |
|  Maalivahdit  90   Elvis Merzļikins   40   Daniil Tarasov Puolustajat   2   Jake Christiansen   15   Dante Fabbro   44   Erik Gudbranson (A)   22   Jordan Harris    3   Jack Johnson (A)    5   Denton Mateychuk    9   Ivan Provorov   78   Damon Severson    8   Zach Werenski (A) |  |  Hyökkääjät  27   Zach Aston-Reese   17   Justin Danforth   11   Adam Fantilli   36   Christian Fischer   38   Boone Jenner (C)   91   Kent Johnson   11   Luke Kunin    7   Sean Kuraly   62   Kevin Labanc   14   Joseph LaBate   86   Kirill Martšenko   23   Sean Monahan   24   Mathieu Olivier    4   Cole Sillinger   59   Jegor Tšinahov   21   James van Riemsdyk   10   Dmitri Voronkov |  |  Päävalmentaja  Dean Evason  Selitykset (C) Kapteeni  (A) Varakapteeni  Lähde: Eliteprospects eliteprospects.com. Päivitetty: 14. maaliskuuta 2025  |  |  |
Pelaajat > Valmennus & Joukkueenjohto

Päävalmentaja: Dean Evason
Apuvalmentaja: Jared Boll
Apuvalmentaja: Scott Ford
Apuvalmentaja: Mike Haviland
Apuvalmentaja: Steve McCarthy
Maalivahtivalmentaja: Niklas Bäckström
Videovalmentaja: Dan Singleton
Apuvideovalmentaja: Aron Augustitus
Fysiikkavalmentaja: Kevin Collins
Apufysiikkavalmentaja: Ryan Gadbois
Kehitysvalmentaja: Tommy Cross
Kehitysvalmentaja: Jarkko Ruutu
Huoltopäällikkö: Jamie Healy
Puheenjohtaja: Mike Priest
Toimitusjohtaja: Don Waddell
Apulaistoimitusjohtaja: Josh Flynn
Jääkiekkotoiminnanjohtaja: Rick Nash
Henkilöstöjohtaja: Chris Clark
Pelaajakehitysjohtaja: Rick Nash
Analytiikanjohtaja: Zac Urback
Ammattilaisten kykyjenetsinnän johtaja: Basil McRae
Amatöörien kykyjenetsinnän johtaja: Ville Sirén
Pelaajat > Jäädytetyt numerot

61  Rick Nash
99  Wayne Gretzky (numero jäädytetty koko liigassa)
Lisäksi Johnny Gaudreaun numero 13 tullaan poistamaan käytöstä tämän uran päätyttyä kuolemaan pyöräilyonnettomuudessa vuonna 2024.
Pelaajat > Kapteenit

Lyle Odelein, 2000–2002
Ray Whitney, 2002–2003
Luke Richardson, 2003–2005
Adam Foote, 2005–2008
Rick Nash, 2008–2012
Nick Foligno, 2015–2021
Boone Jenner, 2021
Pelaajat > Ykkösvaraukset

2000: Rostislav Klesla (4. varaus)
2001: Pascal Leclaire (8. varaus)
2002: Rick Nash (1. varaus)
2003: Nikolai Žerdev (4. varaus)
2004: Alexandre Picard (8. varaus)
2005: Gilbert Brulé (6. varaus)
2006: Derick Brassard (6. varaus)
2007: Jakub Voráček (7. varaus)
2008: Nikita Filatov (6. varaus)
2009: John Moore (21. varaus)
2010: Ryan Johansen (4. varaus)
2011: ei ketään
2012: Ryan Murray (2. varaus)
2013: Alexander Wennberg (14. varaus)
2014: Sonny Milano (16. varaus)
2015: Zach Werenski (8. varaus)
2016: Pierre-Luc Dubois (3. varaus)
2017: ei ketään
2018: Liam Foudy (18. varaus)
2019: ei ketään
2020: Jegor Tšinahov (21. varaus)
2021: Kent Johnson (5. varaus(
Pelaajat > Kausittaiset tilastot

Lähde
| Kausi | Divisioona | O | V | H | T | JAH | P | TM | PM | Yleisö | Tulos |
| --- | --- | --- | --- | --- | --- | --- | --- | --- | --- | --- | --- |
| 2000–2001 | Central | 82 | 28 | 39 | 9 | 6 | 71 | 190 | 233 | 17 457 | ei pudotuspeleihin |
| 2001–2002 | Central | 82 | 22 | 47 | 8 | 5 | 57 | 164 | 255 | 18 136 | ei pudotuspeleihin |
| 2002–2003 | Central | 82 | 29 | 42 | 8 | 3 | 69 | 213 | 263 | 17 744 | ei pudotuspeleihin |
| 2003–2004 | Central | 82 | 25 | 45 | 8 | 4 | 62 | 177 | 238 | 17 369 | ei pudotuspeleihin |
| 2005–2006 | Central | 82 | 35 | 43 | 0 | 1 | 74 | 223 | 279 | 16 796 | ei pudotuspeleihin |
| 2006–2007 | Central | 82 | 33 | 42 | 0 | 2 | 73 | 201 | 249 | 16 401 | ei pudotuspeleihin |
| 2007–2008 | Central | 82 | 34 | 36 | 0 | 4 | 80 | 193 | 218 | 14 823 | ei pudotuspeleihin |
| 2008–2009 | Central | 82 | 41 | 31 | 0 | 3 | 92 | 226 | 230 | 15 543 | hävisi kierroksella 1 |
| 2009–2010 | Central | 82 | 32 | 35 | 0 | 5 | 79 | 216 | 259 | 15 416 | ei pudotuspeleihin |
| 2010–2011 | Central | 82 | 34 | 35 | 0 | 5 | 81 | 215 | 258 | 13 658 | ei pudotuspeleihin |
| 2011–2012 | Central | 82 | 29 | 46 | 0 | 2 | 65 | 202 | 262 | 14 660 | ei pudotuspeleihin |
| 2012–2013 | Central | 48 | 24 | 17 | 0 | 3 | 55 | 120 | 119 | 14 565 | ei pudotuspeleihin |
| 2013–2014 | Metropolitan | 82 | 43 | 32 | 0 | 5 | 93 | 231 | 216 | 14 698 | hävisi kierroksella 1 |
| 2014–2015 | Metropolitan | 82 | 42 | 35 | 0 | 3 | 89 | 236 | 250 | 15 512 | ei pudotuspeleihin |
| 2015–2016 | Metropolitan | 82 | 34 | 40 | 0 | 4 | 76 | 219 | 252 | 14 666 | ei pudotuspeleihin |
| 2016–2017 | Metropolitan | 82 | 50 | 24 | 0 | 6 | 108 | 249 | 195 | 15 857 | hävisi kierroksella 1 |
| 2017–2018 | Metropolitan | 82 | 45 | 30 | 0 | 3 | 97 | 242 | 230 | 16 659 | hävisi kierroksella 1 |
| 2018–2019 | Metropolitan | 82 | 47 | 31 | 0 | 3 | 98 | 258 | 232 | 16 658 | hävisi kierroksella 2 |
| 2019–2020 | Metropolitan | 70 | 33 | 22 | 0 | 11 | 81 | 180 | 187 | 16 902 | hävisi kierroksella 2 |
Farmiseurat

Cleveland Monsters (AHL)
Kalamazoo Wings (ECHL)
Aiheesta muualla

Columbus Blue Jacketsin virallinen sivusto (englanniksi)
NHLfinns.com, Columbus Blue Jacketsin suomalaiset pelaajat (englanniksi)
Nationwide Arenalla sijaitseva tykki, joka on ollut areenalla kaudesta 2007–2008 lähtien.
Entinen päävalmentaja John Tortorella.
Rick Nash vuonna 2010.
FS Justice (1904)

| Justice |
| --- | --- |
 Justice

Aluksen vaiheet
Rakentaja:  Société Nouvelle des Forges et Chantiers de la Méditerranée, La Seyne-sur-Mer
Kölinlasku:  huhtikuu 1903
Laskettu vesille:  27. lokakuuta 1904
Palveluskäyttöön:  15. huhtikuuta 1908
Loppuvaihe:  romutettu 1922
Tekniset tiedot
Uppouma:  14 860 t
Pituus:  133,81 m
Leveys:  24,26 m
Syväys:  8,41 m
Koneteho:  18 500 shp
Nopeus:  19 solmua
Miehistöä:  739-769
Aseistus
Aseistus:  4 × Canon de 305 mm Modèle 1893/96 10 × Canon de 194 mm Modèle 1902 2 × 450 mm torpedoputkea
Justice oli 1908 valmistunut Ranskan laivaston Liberté-luokan pre-dreadnought-taistelulaiva.
Valmistus

Alus tilattiin La Seyne sur Meristä Société Nouvelle des Forges et Chantiers de la Méditerranéelta, missä köli laskettiin huhtikuussa 1903. Alus laskettiin vesille 27. lokakuuta 1904 ja otettiin palvelukseen 15. huhtikuuta 1908.
Palvelus

Palvelukseen oton jälkeisenä päivänä aluksesta tuli 1. laivueen 2. divisioonan komentajan kontra-amiraali Le Pordin lippulaiva. Alus osallistui Ranskan laivaston kummankin laivueen mukana sotaharjoitukseen Välimerellä, mikä vei sen aina Bizerteen. Véritén liittyi 1. lokakuuta divisioonaan, joka vieraili sen jälkeen Bizertessä. Alus kuljetti 30. joulukuuta Véritén ja taistelulaivoja saattavan hävittäjien Carquoisin ja Fanfaren kanssa elintarvikkeita Messinaan, jossa oli ollut maanjäristys.
Syyskuussa 1909 alus vieraili sisaraluksineen Yhdysvalloissa ottaen osaa Hudson-Fulton juhlallisuuksiin. Kontra-amiraali Jules le Pordin johtama osasto lähti Brestistä ja saapui seitsemän päivää myöhemmin New Yorkiin tehtyään matkaa keskimäärin 16 solmun nopeudella. Alkuvuodesta 1911 laivasto testasi langattomia lähettimiä Véritéllä ja Justicella. Viestien vastaanottoon kyettiin 116 kilometrin päästä lähettäjästä. Aluksella syttyi 11. lokakuuta tulipalo, joka lähes tuhosi aluksen. Palon uskottiin syttyneen oikosulusta lähellä etummaista makasiinia. Kapteeni sai kuitenkin toteutettua makasiinin täytön vedellä estäen siten palon leviämisen makasiiniin.
Ensimmäisen maailmansodan alkaessa alus oli Ranskan Välimeren laivaston 2. laivueen 1. viirikössä yhdessä sisaraluksensa Démocratien kanssa. Alukset suojasivat aluksi XIX armeijakunnan siirron Algeriasta Ranskaan. Sen jälkeen tärkein tehtävä oli estää Itävalta-Unkarin laivaston pääsy Adrianmereltä. Vuonna 1914 alus osallistui Antivarin taisteluun, jossa upotettiin SMS Zenta. Ranskan laivaston taistelulaivat tulittivat tämän jälkeen Cattaroa houkutellakseen tuloksetta Itävalta-Unkarin laivaston taisteluun.
Sodan päätyttyä alus osallistui Venäjän sisällissotaan. Laivasto nousi kapinaan 19. huhtikuuta, jonka aikana kapteeni poistatti aluksen tykkien lukot. Laivasto palasi kapinan lauettua Ranskaan. Alus poistettiin alusluettelosta 1922 ja se myytiin romutettavaksi.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:French battleship Justice
Käännös suomeksi
La Estrambotica Anastasia

La Estrambótica Anastasia on vuonna 2004 valmistunut venezuelalainen telenovela. Telenovelan tuotti Coral International Radio Caracas Televisionille (RCTV). Käsikirjoituksesta vastasi Martin Hahn.
Monet telenovelan näyttelijöistä esiintyivät aiemmin myös telenovelassa Mi Gorda Bella (suom.Tuhkimotarina). Sarjan jälkeen osa heistä siirtyi kuvaamaan telenovelaa Amor a Palos. Telenovelan tunnusmusiikkina on Chenoan En tu cruz me clavaste. Sarjan pääosissa nähdään Norkys Batista (Anastasia) ja Juan Pablo Raba (Aureliano). Norkysilla on sarjassa muitakin rooleja esim. Alexandra ja Catalina, jotka ovat Anastasian identtisiä siskoja.
Juoni

Vaatimattomissa oloissa kasvanut Anastasia uneksii maineesta ja kunniasta. Anastasian haave toteutuu, kun hän pelastaa suuren jalokivifirman vararikolta. Anastasia nauttii julkisuudesta ja tienaa elantonsa mallina.
Anastasia tapaa köyhän Aurelion, mutta myös Anastasian sisko, kuuro ja arka kenen mukaan? Alexandra on kiinnostunut Aureliosta. Aurelio ja Alexandra menevät naimisiin, mutta Aurelio jättää hänet Anastasian vuoksi.
Etsiessään vapauttaan Anastasia tutustuu Borosfkyn perheen varjopuoliin, ja saa vähitellen selville salaisuuksia Unelmien rististä, virheettömästä ja arvokkaasta jalokivestä. Unelmien risti kuului aikoinaan yhdelle Venäjän keisarinnoista.
Caracasissa alkaa liikkua sarjamurhaaja, joka murhaa Borofskyn perheenjäseniä ja tuttavia. Murhaaja on ottanut pääkohteekseen Anastasian, joka viettääkin muutaman päivän hänen panttivankinaan.
Etsiessään tietä pois Borosfkyn imperiumista, Anastasia joutuu onnettomuuteen, jossa hänen siskonsa Alexandra menehtyy. Hänen siskonsa ruumis katoaa mukanaan suurin osa Borosfkyen perinnöstä. Se saa Anastasian palaamaan takaisin Borofskyjen kartanoon saadakseen selville häntä vastaan punotun suunnitelman.
Alexandra tekee yllättävän paluun kuolleista Anastasian ex-miehen Ovidion avulla. Hän ei ole enää hiljainen ja arka, vaan vetää vertoja luonteeltaan ja kauneudeltaan jopa siskolleen Anastasialle. Alexandra kantaa kuitenkin kaunaa siskoilleen, varsinkin Anastasialle, koska kokee tämän vieneen Aurelianon häneltä.
Vasta sarjan lopussa Anastasia, Catalina ja Alexandra sopivat erimielisyytensä. Kaikki kolme löytävät onnen oikean miehen kanssa, ja Anastasia ja Aureliano menevät naimisiin.
Tärkeimmät henkilöt > Anastasia Valbuena de Borofsky

Anastasia on kauniskenen mukaan? 23-vuotias nainen. Hänellä on kaksi identtistä kaksossiskoa, Alexandra ja Catalina. Anastasiaa esittää Norkys Batista.
Tärkeimmät henkilöt > Anastasia Valbuena de Borofsky > Ura

Anastasia on malli. Hän on Borofskyn timanttiliikkeen keulahahmo, ilman Anastasiaa firma olisi ajautunut konkurssiin. Anastasia on tienannut miljoonia mallina, ja hänestä on nopeasti tullut hyvin tunnettu. Anastasian ura alkoi Borofskyn timanttiliikkeen mainoskampanjassa. Kampanjan kärjessä Anastasia onnistui palauttamaan vanhan timanttiyhtiön suosion ja hänestä tuli Borofskyjen lopullinen keulahahmo.
Tärkeimmät henkilöt > Anastasia Valbuena de Borofsky > Perhe ja sukulaiset

Anastasian läheisimmät sukulaiset ovat siskot Alexandra ja Catalina, tytär Claudia, sekä aggressiivinen aviomies Ovidio. Anastasian muita läheisiä ovat Don Toño, Yolanda, Agripina, Teobaldo, Pia, Gregoria, Aureliano, ja muut Borofskyn perheeseen kuuluvat.
Tärkeimmät henkilöt > Anastasia Valbuena de Borofsky > Luonne

Anastasia on hyvin päättäväinen ja fiksu. Hän on ystävällinen ja luotettava. Kiltistä luonteestaan huolimatta Anastasia osaa olla määräilevä. Anastasia on myös huomaavainen ja avulias.
Tärkeimmät henkilöt > Aureliano Paz

Aureliano on Don Toñon ja Yolandan 25-vuotias poika. Aurelianoa esittää Juan Pablo Raba.
Tärkeimmät henkilöt > Aureliano Paz > Luonne

Aureliano on luonteeltaan hyvin huomaavainen ja hän ottaa aina kaikki huomioon. Aurelianoon on helppo tutustua hänen mukavan ja hellävaraisen luonteensa takia.
Tärkeimmät henkilöt > Aureliano Paz > Perhe ja Sukulaiset

Aurelainon lähisukuun kuuluvat vanhemmat Don Toño ja Yolanda, sekä pikkusisko Yadira. Aurelianon vaimo oli Alexandra, mutta myöhemmin Aureliano alkoi seurustella Alexandran siskon Anastasian kanssa. Aurelianon parhaita ystäviä ovat Maco ja Santiago.
Tärkeimmät henkilöt > Alexandra Valbuena

Alexandra on Anastasian ja Catalinan identtinen ja kuuro kaksoissisko. Alexandraa esittää Norkys Batista.
Tärkeimmät henkilöt > Alexandra Valbuena > Luonne

Alexandra on hyvinkin arka. Hän on huomaavainen kuten Anastasia. Alexandra on huolehtivainen eikä jätä koskaan mitään tärkeää asiaa hoitamatta. Alexandra osaa kiltistä luonteestaan huolimatta kieroilla: hän esitti Anastasiaa saadakseen Aurelianon itselleen.
Tärkeimmät henkilöt > Alexandra Valbuena > Perhe ja Sukulaiset

Alexandran perheeseen kuuluvat kaksi siskoa, Anastasia ja Catalina, sekä siskontytär Claudia, joka on Anastasian tytär. Muu perhe on kummitäti Demetria ja Aureliano, joka myöhemmin oli Alexandran aviomies.
Tärkeimmät henkilöt > Catalina Valbuena

Catalina on Anastasian ja Alexandran identtinen sisko. Catalinaa esittää Norkys Batista.
Tärkeimmät henkilöt > Catalina Valbuena > Luonne

Catalina on luonteeltaan hyvin rohkea. Catalina on aina valmis puolustamaan läheisiään. Jos joku satuttaa Catalinan läheisiä, Catalina kostaa heidän puolestaan. Catalina on huomattavasti siskojaan pahempi suustaan.
Tärkeimmät henkilöt > Catalina Valbuena > Perhe ja Sukulaiset

Catalinan sukulaisia ovat lähinnä Anastasia, Alexandra ja Claudia. Anastasia ja Alexandra ovat Catalinan siskoja, ja Claudia on Catalinan siskon, Anastasian tytär. Muuhun lähiperheeseen kuuluvat mm. kummitäti Demetria.
Tärkeimmät henkilöt > Yolanda Paz

Yolanda on Aurelianon ja Yadiran äiti. Yolandaa näyttelee Mayra Alejandra Rodriquez.
Tärkeimmät henkilöt > Yolanda Paz > Ura

Yolandalla ei ole varsinaista uraa. Hän on työskennellyt Borofskyjen keittiössä kokkina. Yolandasta on ollut suuri apu Borofskyjen yrityksessä.
Tärkeimmät henkilöt > Yolanda Paz > Luonne

Yolanda on hyvin rauhallinen, ellei sitten ole kysymys hänen läheisistään, kuten Don Toñosta. Yolanda on aina hyvin avulias ja auttavainen. Yolanda on kauan ollut huolissaan ovimiehensä Don Toñon töiden paljoudesta. Yolandan pehmeän ja lempeän kuoren alla kummittelevat "menneisyyden haamut".
Tärkeimmät henkilöt > Yolanda Paz > Perhe ja Sukulaiset

Yolandan lähiperhettä ovat aviomies Don Toño, Aureliano, ja Yadira. Muuta perhettä ovat tyttäret Agripina ja Bromelia. Lähes kaikki Borofskyn perheen jäsenet kutsuvat Yolandaa äidiksi.
Tärkeimmät henkilöt > Don Toño Borofsky

Don Toño, oikealta nimeltään Antonio on Aurelianon ja Yadiran isä. Don Toñoa esittää Gustavo Rodriguez.
Tärkeimmät henkilöt > Don Toño Borofsky > Ura

Don Toño on Borofskyn timanttiyrityksen omistaja. Hänen työnsä on lähinnä istua työhuoneessaan sekä ohjeistaa muita.
Tärkeimmät henkilöt > Don Toño Borofsky > Luonne

Don Toño on varsinainen työnarkomaani. Kaikki perheen jäsenet ovatkin hyvin huolissaan Don Toñosta, ja tämän liiasta työn teosta. Yolanda, Toñon vaimo, on monta kertaa käskenyt Toñoa pitämään lomaa töistään.
Tärkeimmät henkilöt > Don Toño Borofsky > Perhe ja Sukulaiset

Don Toñon lähiperhettä ovat vaimo Yolanda ja lapset Aureliano ja Yadira. Aurelianoa Don Toño ei ole koskaan myöntänyt lailliseksi pojakseen, mutta kutsuu tätä silti pojakseen.  Muita Don Toñon sukulaisia ovat kaikki Borofskyn perheenjäsenet.
Tärkeimmät henkilöt > Ovidio Borofsky

Ovidio on Agripinan ja Teobaldon nuorempi poika. Ovidiota esittää Saul Marin.
Tärkeimmät henkilöt > Ovidio Borofsky > Ura

Ovidio on johtajana Borofskyjen timanttiyhtiössä. Ovidion vaimo on Anastasia ja heillä on yhteinen tytär Claudia.
Tärkeimmät henkilöt > Ovidio Borofsky > Luonne

Ovidio on aggressiivinen ja äkäinen hahmo. Ovidion aggressiivisuus johtuu siitä, että hän mustasukkainen vaimostaan Anastasiasta, ja syyttääkin tätä jatkuvasti pettämisestä. Ovidio ei siedä Aurelianoa, ja on yrittänyt jopa tappaa tämän.
Tärkeimmät henkilöt > Ovidio Borofsky > Perhe ja Sukulaiset

Ovidion lähisukua ovat vanhemmat Agripina ja Teobaldo, isoveli Santiago, vaimo ja tytär. Ovidion muuhuun perheeseen kuuluu mm. hänen tätinsä Constanza.
Tärkeimmät henkilöt > Violeta Silva (Dad Dager)

Violetalla oli menneisyydessään suhde väärän miehen kanssa, jonka vuoksi hän tunsi kauan häpeää. Nyt nainen on kuitenkin päässyt yli menneisyydestään ja on palannut Caracasiin. Violeta on rakastunut Santiagoon. Hän on luonteeltaan kapinoiva ja hyväntahtoinen, mutta voi myös halutessaan olla vaativa ja spontaani.
Tärkeimmät henkilöt > Santiago Borofsky (Luciano D'Alessandro)

Santiago on Agripinan ja Teobaldon vanhempi poika. Santi on veljensä Ovidion täydellinenkenen mukaan? vastakohta, pappi ja perheen ainoa moralisti.
Tärkeimmät henkilöt > Agripina Borofsky (Dora Mazzone)

Agripina on Teobaldon vaimo, ja Santiagon sekä Ovidion äiti. Hän seuraa muotielämän muutoksia tarkkaan. Agripina ei pidä miniästään Anastasiasta ja hänen kahdesta siskostaan Catalinasta ja Alexandrasta johtuen heidän köyhistä olosuhteistaan. Agripina pitää siskoksia muutenkin outoina. Hän kutsuu itseään suureksi Grippyksi. Agripina vihaa Violeta Silvaa, koska kuvittelee tämän vokottelevan hänen miestään, Teobaldoa. Agripina ei edes huomaa sitä, että hänen miehensä on osoittanut kiinnostusta Violetaan. Agripina vastustaa myös Aurelianoa johtuen hänen köyhyydestään.
Tärkeimmät henkilöt > Claudia Borofsky Valbuena (Susana Kloster)

Claudia on Anastasian ja Ovidion noin 3-4 -vuotias tytär. Claudia on usein hoidossa tädillään Alexandralla. Alexandran lisäksi Claudiaa hoitavat Yadira ja Gregoria. Claudian mielitekemistä on keinuminen tai uiminen. Claudiaa on hemmoteltu elämänsä aikana. Hän on hyvin kiltti tyttö. Claudia haaveilee olevansa prinsessa ja siksi hänet nähdäänkin usein valkoisessa prinsessapuvussa. Claudiasta pitää lähes koko Borofskyn suku.
Tärkeimmät henkilöt > Maria Gracia - (Marianela González)

Maria Gracia on Bromelian ja Aquilesin ainoa, hemmoteltu tytär. Hänen isoveljensä Leon on taitava lääkäri. Aurelianon palattua kotiin Maria Gracia osoitti häntä kohtaan suurta kiinnostusta. Myöhemmin hän ihastui Mateoon. Sarjamurhaaja tappoi Maria Gracian.
Tärkeimmät henkilöt > Aquiles - (Flavio Caballero)

Aquiles on Bromelian hupsu mies. Hän kärsii seksuaalisesta kyvyttömyydestä, ja yrittää vimmatusti salata sitä vaimoltaan. Aquilesilla ja Bromelialla on kaksi aikuista lasta, Leon ja Maria Gracia.
Tärkeimmät henkilöt > Bromelia - (Kiara)

Bromelia on yksi Don Toñon tyttäristä. Hän on naimisissa Aquilesin kanssa ja heillä on kaksi lasta, Leon ja Maria Gracia. Hänen poikansa Leon on lääkäri. Kun Bromelian tytär Maria Gracia kuoli, syytti hän tyttärensä kuolemasta Mateota. Bromelia ei tiedä mitään miehensä seksuaalisesta kyvyttömyydestä ja ihmettelikin miksi hän käyttäytyi oudoksi.
Tärkeimmät henkilöt > Pia - (Yoletty Cabrera)

Pia on Nicolaksen äiti ja yksi Don Toñon lapsista. Piaa eivät timantit ja jalokivet kiinnosta, vaan hän tyytyy tavallisiin koruihin. Pia on aina pitämässä poikansa Nicolaksen puolia. Hän tunsi rakkautta Macoa kohtaan, vaikka tämän tunteet kohdistuivat Goyitaan, Pian siskoon.